b'\n_START_ARTICLE_\nBo\xc5\xa1tjan Nachbar\n_START_SECTION_\nZa\xc4\x8detki\n_START_PARAGRAPH_\nV preteklosti je igral v Mariboru za Ovne, nato za Olimpijo, nato spet v Mariboru in za Pivovarno La\xc5\xa1ko._NEWLINE_Zatem so sledili: Benetton (Italija), Houston Rockets (NBA), New Orleans Hornets (NBA) in New Jersey Nets (NBA).\n_START_SECTION_\nVrnitev v Evropo\n_START_PARAGRAPH_\nNachbar se je po \xc5\xa1estih letih igranja v ligi NBA leta 2008 vrnil v Evropo oz. v Rusijo. Podpisal je eno najdonosnej\xc5\xa1ih pogodb med vsemi evropskimi ko\xc5\xa1arkarji, za tri leta zvestobe pri moskovskem Dinamu naj bi dobil kar 9,6 milijona evrov. Ve\xc4\x8d kot solidno odigral prvo sezono pri novih delodajalcih in v mednarodnem tekmovanju, pokalu ULEB, na trinajstih tekmah je dosegal povpre\xc4\x8dno 16,1 to\xc4\x8dke. Ker v Rusiji ni bilo vse tako, kot je bilo dogovorjeno, si je \xc5\xbee po eni sezoni poiskal novo okolje. Na\xc5\xa1el ga je v prestolnici Tur\xc4\x8dije, Istanbulu, kjer se je dogovoril za naslednji dve leti s predstavnikom Evrolige Efes Pilsnom. Tako je Boki v sezoni Evrolige 2009-10 po sedmih letih vnovi\xc4\x8d zaigral v tem najmo\xc4\x8dnej\xc5\xa1em tekmovanju evropske ko\xc5\xa1arke. Leto 2012 je za\xc4\x8del z igranjem za klub UNICS iz Kazana, sezono 2012/2013 pa je pre\xc5\xbeivel v Nem\xc4\x8diji, kjer je igral za klub Brose Baskets iz Bamberga. Po uspe\xc5\xa1ni sezoni v Nem\xc4\x8diji je naslednji dve sezoni pre\xc5\xbeivel v Kataloniji, kjer je bil \xc4\x8dlan ko\xc5\xa1arskarskega kluba Barcelona. Po izteku dveletne pogodbe je pred za\xc4\x8detkom sezone 2015/2016 podpisal enoletno pogodbo s \xc5\xa1panskim klubom Baloncesto Sevilla.\n_START_SECTION_\nDr\xc5\xbeavna reprezentanca\n_START_PARAGRAPH_\nNachbar je za Slovenijo na mednarodnih tekmovanjih prvi\xc4\x8d nastopil na EP 2003. Po nastopih na EP 2005 in SP 2006 je eno tekmovanje pavziral, da bi se vrnil na EP 2009. Igral je tudi na Svetovnem prvenstvu 2010 v Tur\xc4\x8diji._NEWLINE__NEWLINE_Leta 2013 je igral na EP 2013, ki je potekalo v Sloveniji, in kjer je bil zopet med najbolj\xc5\xa1imi igralci reprezentance. Po doma\xc4\x8dem prvenstvu je svojo reprezentan\xc4\x8dno kariero zaklju\xc4\x8dil potem, ko je zanjo zbral 58 nastopov na uradnih tekmovanjih in na njih dosegel skupaj 573 to\xc4\x8dk.'